Alotropau carbon 
Amcanion dysgu
Disgrifio’r bondiau mewn gwahanol alotropau carbon.
Egluro sut mae adeiledd a bondiau alotropau carbon yn arwain at eu priodweddau gwahanol. 
Cyflwyniad
Carbon yw un o’r elfennau mwyaf amlbwrpas yn y tabl cyfnodol. Mae’n un o ‘elfennau bywyd’ sy’n bresennol ym mhopeth byw. Mae carbon mor arbennig fel bod ganddo gangen gyfan o gemeg sydd wedi’i neilltuo ar ei gyfer, sef cemeg organig.
Yn y gweithgaredd hwn, byddwch yn edrych ar adeiledd a bondiau carbon fel elfen lle mae’n ffurfio adeileddau macrofoleciwlaidd gwahanol. Mae gwahanol ffurfiau adeileddol o’r un elfen yn cael eu galw’n alotropau.
Cyfarwyddiadau
Gludwch y stribed strwythur ar ymyl eich llyfr gwaith/papur.
Dilynwch yr awgrymiadau i ysgrifennu crynodeb o’r bondiau mewn carbon. Mae’n bosibl y bydd angen i chi ddefnyddio gwerslyfr, canllaw adolygu neu wefan i’ch helpu. Cofiwch ysgrifennu mewn brawddegau llawn, gan ddisgrifio’r cwestiwn yn eich ateb a defnyddio geiriau allweddol priodol. 
Ar ôl i chi orffen y stribed strwythur dylai fod gennych wybodaeth dda am wahanol alotropau carbon. Nawr, rhowch gynnig ar y cwestiwn isod i ddefnyddio eich gwybodaeth mewn cyd-destun newydd.
Geiriau allweddol

Efallai byddwch chi eisiau defnyddio rhai o’r geiriau canlynol yn eich atebion:

Alotrop, bondio, cofalent, dadleoledig, dargludedd, dellten, enfawr, macrofoleciwlaidd, rhyngfoleciwlaidd.
Cwestiwn dilynol
Mae ebillion dril sydd wedi’u gwneud o ddiemwnt yn cael eu defnyddio mewn sawl maes, gan gynnwys drilio porslen, carreg a choncrit.
Nodwch pa un o briodweddau diemwnt sy’n golygu ei fod yn ddefnyddiol at y diben hwn.
Eglurwch sut mae adeiledd a bondiau diemwnt yn arwain at y briodwedd hon.

